Aholi jon boshiga ko‘rsatilgan bozor xizmatlarining eng yuqori o‘sish sur’ati Sirdaryo viloyatida qayd etilgan. Bu haqda Davlat statistika qo‘mitasi ma’lum qildi. Qo‘mita xabariga ko‘ra, 2021 yilning yanvar-iyun oylarida O‘zbekiston Respublikasida aholi jon boshiga ko‘rsatilgan bozor xizmatlarining hajmi 3 679,0 ming so‘mni tashkil etdi. O‘tgan yilning mos davriga nisbatan o‘sish sur’ati 16,1 foizga teng. Hududlar kesimida aholi jon boshiga ko‘rsatilgan bozor xizmatlarining o‘sish sur’ati: Qoraqalpog‘iston – 16,2 foiz;   Andijon – 20,2 foiz;   Buxoro – 19,6 foiz;   Jizzax – 13,7 foiz;   Qashqadaryo – 15,4 foiz;   Navoiy – 10,9 foiz;   Namangan – 15,1 foiz;   Samarqand – 16,1 foiz;   Surxondaryo – 17,0 foiz;   Sirdaryo – 22,7 foiz;   Toshkent – 14,0 foiz;   Farg‘ona – 16,8 foiz;   Xorazm – 18,4 foiz;   Toshkent sh. – 16,2 foiz.